പൂതക്കുളം പോസ്റ്റ് ഓഫീസിനു മുന്നില് സമരം പരവൂര്: സ്കീം വര്ക്കേഴ്സ് സംയുക്ത സമര സമിതിയുടെ നേതൃത്വത്തില് നടന്ന ദേശീയ പണിമുടക്കിന്റെ ഭാഗമായി പരവൂര് മുനിസിപ്പല് പ്രദേശത്തെ അങ്കണവാടി ജീവനക്കാരും ആശ പ്രവര്ത്തകരും സ്കൂള് പാചക തൊഴിലാളികളും പണിമുടക്കി പൂതക്കുളം പോസ്റ്റ് ഓഫീസിന് മുന്നില് സമരം നടത്തി. കൊവിഡ് കാലത്ത് സുരക്ഷ ഉറപ്പാക്കുക, മിനിമം വേതനം ഉറപ്പാക്കുക, റിസ്ക് അലവന്സ് 1000 രൂപ അനുവദിക്കുക, ജോലി സ്ഥിരപ്പെടുത്തുക തുടങ്ങി 11 ഇന ആവശ്യങ്ങള് ഉന്നയിച്ചായിരുന്നു പ്രതിഷേധം. സി.ഐ.ടി.യു ജില്ലാ കമ്മിറ്റിയംഗം ഡി.സുരേഷ് കുമാര് ഉദ്ഘാടനം ചെയ്തു. കെ.എന്. ശ്രീദേവിയമ്മ അദ്ധ്യക്ഷയായിരുന്നു. വി. അശോകന് പിള്ള, പഞ്ചായത്ത് പ്രസിഡന്റ് അമ്മിണി അമ്മ, മഞ്ജു, സിനി, സജിത, ഭീപ പ്രഭ എന്നിവര് സംസാരിച്ചു.